Ace Magashule – Radio Rosestad
October 29, 2018 /in Plaaslike & Streeknuus /by Leandre
Die voormalige Vrystaatse premier, Ace Magashule, word beskuldig van wanbestuur te midde van vrese dat die provinsie onder administrasie geplaas gaan word as gevolg van die droewige toestand van sy finansies.
ŉ Senior ANC-leier in die provinsie het aan City Press gesê dat ŉ verslag oor die toedrag van sake vir die party se nasionale amptenary voorberei word, met die oog daarop om die provinsie onder administrasie te plaas.
Besonderhede word na bewering dig gehou te midde van vrese dat ŉ onthulling die ANC kan skaad voor volgende jaar se algemene verkiesing.
Intussen sê die DA dat onthullings dat die ANC na bewering voordeel ten bedrae van twee miljoen Rand ontvang het deur ŉ sogenaamde skenking vanaf VBS Mutual Bank, vir hul verkiesingsveldtog, die ware aard van die regerende party skets.
Die opposisie sê dit blyk of president Cyril Ramaphosa se onderneming om korrupsie uit te roei steeds geveins is met nóg leë beloftes vanaf ŉ mislukte ANC wat by die armes en swakkes steel om hulself te verryk.
Die DA sê dit is tyd dat Ramaphosa onmiddellik en beginselvas optree.
http://rosestad.co.za/wp-content/uploads/2018/10/ff-23.jpg 343 600 Leandre http://rosestad.co.za/wp-content/uploads/2018/08/Radio-Rosestad-LOGO-1.png Leandre2018-10-29 09:21:532018-10-29 09:21:53Vrese dat die Vrystaat onder administrasie geplaas mag word